Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 611/13/7701	Bardejov, 14.2.2014
EEČ : 2-54-34-2014

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 15.08.2013 v čase o 21.52 hod. viedol osobné motorové vozidlo zn. Mercedes Benz, EVČ: SB 526BE, po štátnej ceste I/77 na ulici Duklianskej v Bardejove, kde bol hliadkou ODI PZ Bardejov zastavený a podrobený dychovej skúške na zistenie požitia alkoholických  nápojov el. meračov Dräger 7410. ev. č. ARJJ-0327, ktorým mu bola nameraná koncentrácia alkoholu 0,74 mg/L etanolu na liter vydychovaného vzduchu a po opakovanej skúške v čase o 22.59 hod. mal v dychu ešte 0,70 mg/L etanolu.

lebo je nepochybné, že skutok nespáchal obvinený

Odôvodnenie:
	Uznesením Okresného súdu Bardejov bola podľa § 394 ods. 1 Trestného poriadku povolená obnova konania vo veci Okresného súdu Bardejov sp. zn. XXXXX odsúdeného XXXXX. Zároveň podľa § 400 ods. 1 Trestného poriadku súd zrušil výrok o vine a trestoch z trestného rozkazu Okresného súdu Bardejov sp. zn. XXXXX zo dňa 16.08.2013. Podľa § 400 ods. 2 Trestného poriadku súd vec vrátil Okresnému prokurátorovi do prípravného konania. Uznesenie súdu nadobudlo právoplatnosť dňa 23.01.2014.

	XXXXX bol trestným rozkazom Okresného súdu Bardejov sp. zn. XXXXX zo dňa 16.08.2013 uznaný vinným pre prečin ohrozenia pod vplyvom návykovej látky podľa § 289 ods. 1 Trestného zákona pre skutok ako je uvedený vo výrokovej časti uznesenia a bol mu uložený peňažný trest vo výmere 300,-Eur a trest zákazu činnosti viesť motorové vozidla všetkých druhov na dobu 18 mesiacov. Išlo o konanie podľa § 204 Trestného poriadku. Trestný rozkaz nadobudol právoplatnosť dňa 16.08.2013.

	Okresný súd Bardejov uznesením zo dňa 23.01.2014 vyššie uvedený trestný rozkaz zrušil a to ako výrok o vine ods. XXXXX tak aj výrok o treste. Súd zrušenie trestného rozkazu odôvodnil výsledkami na verejnom zasadnutí, keď XXXXX vypovedal, že nie je pravda, aby bol dňa 15.08.2013 vo večerných hodinách riadil v meste Bardejov motorové vozidlo. Vypovedal, že sa dozvedel, že vozidlo mal riadiť XXXXX a tento mal uviesť jeho meno a osobné údaje, nakoľko vodič vozidla nemal pri sebe žiadne doklady o osobnej totožnosti. Svedkyňa XXXXX majiteľka predmetného vozidla vypovedala, že vozidlo používal jej bývalý priateľ XXXXX a mal ho aj v kritickej dobe. Svedkyňa XXXXX vypovedala, že dňa 15.08.2013 vo večerných hodinách sedela v motorovom vozidle Mercedes Benz, keď ho zastavila polícia. Auto riadil XXXXX a vo vozidle bol aj XXXXX. Výslovne potvrdila, že XXXXX nepozná. Výpoveď svedkyne potvrdil aj svedok XXXXX, ktorý vylúčil, aby vozidlo riadil XXXXX. Súd na základe vykonaného dokazovania konštatoval, že mal za preukázané, že vozidlo neriadil XXXXX, ale riadil ho XXXXX.

	Voči XXXXX je v súčasnosti pre skutok, ktorého sa dopustil dňa 15.08.2013 vedené trestné konanie pre prečin ohrozenia pod vplyvom návykovej látky, pre prečin poškodzovania cudzích práv a pre prečin marenia výkonu úradného rozhodnutia. 

Podľa § 215 ods. 1 písm. c/ Trestného poriadku prokurátor zastaví trestné stíhanie ak je nepochybné, že skutok nespáchal obvinený.

V danom prípade bolo preukázané, že skutok pre ktorý bolo začaté trestné stíhanie a  vznesené obvinenie XXXXX nespáchal obvinený XXXXX, ale obv. XXXXX. Z uvedeného dôvodu bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor